કેન્દ્રમાં સત્તા સંભાળતાં જ વડાપ્રધાન નરેન્દ્ર મોદીએ કેન્દ્ર સરકાર સાથેના આ લાંબા સમયના પડતર પ્રશ્નની તથા અમદાવાદ મેટ્રો રેલ પ્રોજેક્ટની અગત્યતા ધ્યાને લેતાં આ સમગ્ર વિષયના અગ્રતાએ નિરાકરણ માટે રેલવેતંત્રને પ્રેરિત કર્યું હતું. મુખ્યમંત્રી આનંદીબેન પટેલે આ મહત્વપૂર્ણ પરવાનગી માટે વડાપ્રધાન અને કેન્દ્રની ભાજપ સરકારનો ગુજરાતના પ્રજાજનોવતી આભાર વ્યક્ત કર્યો છે. અગાઉ ગત તા.૧૮ ઓક્ટોબરે કેન્દ્રીય કેબિનેટે અમદાવાદ મેટ્રો રેલ પ્રોજેકટના ફેઇઝ-1 માં 36 કિ.મી. રૂટને રૂ. 10773 કરોડની મંજૂરી આપ્યા બાદ હવે રેલવેહસ્તકની આ જમીન એલાઇનમેન્ટ માટે ફાળવાતાં મેટ્રો રેલ પ્રોજેક્ટની ગતિને નવી દિશા મળશે તેમ પણ મુખ્યમંત્રીએ જણાવ્યું છે.